als_Latn dik_Latn sag_Latn
Përgatiti Santana Çomora
Është një vit plot ngjyra, dizajnë, forma. Kjo është shumë e rëndësishme për ne femrat, sepse vite më parë, shfaqeshin një apo tri tendenca bazë. Tashmë, ka ardhur momenti ynë dhe arrijmë ta gjejmë veten, sepse ka më shumë prurje. Ngjyrat mbizotëruese janë nga më të larmishmet, si ajo e pudrës, e shampanjës, roza antike, nuancat e çokollatës. Një ngjyrë tjetër që vështirë ta shohim në sezonin pranverë-verë është ajo gri. Po kaq e pranishme është edhe ngjyra jeshile ushtarake ose thënë ndryshe, kamuflazhi. Grija dhe jeshilja, si në ngjyrë edhe në formë, janë të bukura, por nuk i rezistojnë shumë kohës.
Dizajnët:
Vijat në këtë sezon janë kudo: pantallona me vija, fustane me vija, funde me vija duke arritur deri te fustanet e mbrëmjes. Herë-herë këto janë simetrike dhe shpeshherë asimetrike, që do të thotë se disa janë më të gjera, disa më të holla. Në të shumtën e rasteve, ndërthuren me njëra-tjetrën duke krijuar një kolazh.
Lulet (Floreale) Një dizajn tjetër që lexojmë këtë sezon është ai i luleve. Lulet janë të mëdha, gjigante. Ndryshe nga vjet, kur lulet ishin më të vogla, të imta, shumë të lehta, këtë vit janë më të qarta dhe konkrete. Sfondet e tyre godasin mbi ngjyra shumë të forta, si neoni e bluja elektrike.
Format janë kryesisht asimetrike, por herë-herë paraqiten edhe simetrike. Nëse jeni masa S (e vogël) apo M (mesatare), duhet të merrni një fustan L (e madhe), sepse format asimetrike janë jo vetëm të rehatshme, por tregojnë elegancë dhe shumë feminizëm, duke fshehur barkun e duke treguar këmbët elegante. Kjo është e bukura: çdo gjë që përthithet nga femrat i reziston kohës dhe stilistët vazhdojnë ta hedhin në treg.
Trend tjetër janë truporet. Ato nuk janë gjithmonë të ngushta, por pak të lirshme. Fustanet në stilin balerinë, që vijnë të derdhura, të lehta, në ngjyrë neutrale pudër, ngjyrë kapuçino, rozë, smerald e që derdhen nga pika e belit deri në tokë. Quhet balerinë, sepse pjesa e sipërme është e gjitha flu dhe kjo njihet me emrin linjë minimaliste. Njëkohësisht, në modë janë edhe dantellat e materialet e napës. Një ngjyrë tjetër është e bardha, por edhe kombinimi bardhezi.
Aksesorët
Këpucët këtë vit janë një spektakël i vërtetë. Sandalet, plastike prej gome, janë të modelit gladiator. I kemi parë vjet, por sivjet është po e njëjta linjë, veçse më e rafinuar, rripat janë më elegantë. Një femër shtatshkurtër mund të mbajë një palë sandale të linjës gladiator. Takat me xixa, balerinat me xixa, të dizajnuara në reliev, ato me majë të viteve ‘80 -të. Çantat janë mesatare dhe mbahen në pjesën e dorës, nuk varen në sup. Shpeshherë i shohim njëngjyrëshe ose në dy apo tri ngjyra dhe një pjesë e mirë e tyre janë me kapak të hedhur.
dik_Latn als_Latn hrv_Latn als_Latn als_Latn als_Latn als_Latn ind_Latn als_Latn